b'\n_START_ARTICLE_\nHaiky\xc5\xab!!\n_START_SECTION_\nArgument\n_START_PARAGRAPH_\nSh\xc5\x8dy\xc5\x8d Hinata, un estudiant d\xe2\x80\x99institut, veu en un televisor un partit de voleibol on juga un jugador conegut com el \xe2\x80\x9cPetit Gegant\xe2\x80\x9d per ser de baixa al\xc3\xa7ada. Des de llavors, Sh\xc5\x8dy\xc5\x8d decideix que vol ser com ell i jugar a voleibol, tot i que ell mateix tamb\xc3\xa9 \xc3\xa9s baixet. Aconsegueix muntar un club a l\'escola en qu\xc3\xa8 \xc3\xa9s l\'\xc3\xbanic membre, per\xc3\xb2 no es rendeix i mira d\'entrenar com pot pel seu compte. Finalment aconsegueix formar un equip amb el qual entra al seu primer torneig. En el primer partit perden contra un dels equips m\xc3\xa9s forts del campionat amb un jugador, Tobio Kageyama, conegut com \xe2\x80\x9cel rei de la pista\xe2\x80\x9d. D\xe2\x80\x99aquest encontre sorgeix una gran rivalitat entre Sh\xc5\x8dy\xc5\x8d i Tobio que motiva Sh\xc5\x8dy\xc5\x8d a continuar entrenant amb l\xe2\x80\x99objectiu d\xe2\x80\x99entrar a l\'institut Karasuno, on hi va jugar el \xe2\x80\x9cpetit gegant\xe2\x80\x9d. En graduar-se aconsegueix entrar-hi, per\xc3\xb2 all\xc3\xa0 es troba que un dels altres nous membres del club de voleibol \xc3\xa9s Tobio Kageyama.\n_START_SECTION_\nPersonatges\n_START_PARAGRAPH_\nInstitut Karasuno _NEWLINE_Sh\xc5\x8dy\xc5\x8d Hinata (\xe6\x97\xa5\xe5\x90\x91 \xe7\xbf\x94\xe9\x99\xbd Hinata Sh\xc5\x8dy\xc5\x8d)_NEWLINE_Veu d\'Ayumu Murase _NEWLINE_Doblat al castell\xc3\xa0 per Dar\xc3\xado Torrent_NEWLINE_Doblat a l\'angl\xc3\xa8s per Bryson Baugus_NEWLINE_Sh\xc5\x8dy\xc5\x8d \xc3\xa9s un estudiant de primer curs de l\'institut Karasuno. Juga a la posici\xc3\xb3 de bloquejador central. \xc3\x89s baixet i no t\xc3\xa9 entrenament previ en voleibol. Tot i aix\xc3\xb2, destaca per la seva gran capacitat de salt, agilitat i velocitat i amb l\xe2\x80\x99ajuda de Kageyama, es converteix en un jugador essencial per a l\xe2\x80\x99equip. Admira \xe2\x80\x9cEl petit gegant\xe2\x80\x9d un exjugador del Karasuno, que l\xe2\x80\x99inspira a voler aprendre voleibol. _NEWLINE_Tobio Kageyama (\xe5\xbd\xb1\xe5\xb1\xb1 \xe9\xa3\x9b\xe9\x9b\x84 Kageyama Tobio)_NEWLINE_Veu de Kaito Ishikawa _NEWLINE_Doblat al castell\xc3\xa0 per Enric Puig_NEWLINE_Doblat a l\'angl\xc3\xa8s per Scott Gibbs_NEWLINE_Tobio \xc3\xa9s un talent\xc3\xb3s col\xc2\xb7locador de primer curs a l\'institut Karasuno. Va rebre el sobrenom de \xe2\x80\x9cRei de la pista\xe2\x80\x9d dels seus companys a l\'escola pr\xc3\xa8via Kitagawa Daiichi, per la seva manera individualista de jugar i la seva actitud egoc\xc3\xa8ntrica. Gr\xc3\xa0cies a l\xe2\x80\x99equip del Karasuno la seva visi\xc3\xb3 va canviant i compr\xc3\xa8n la import\xc3\xa0ncia del joc en equip. Va aprendre d\'Oikawa, un col\xc2\xb7locador dos anys m\xc3\xa9s gran amb qui va compartir un any a l\'equip de Kitagawa Daiichi. _NEWLINE_Daichi Sawamura (\xe6\xbe\xa4\xe6\x9d\x91 \xe5\xa4\xa7\xe5\x9c\xb0 Sawamura Daichi)_NEWLINE_Veu de Satoshi Hino_NEWLINE_Doblat al castell\xc3\xa0 per Jorge Tejedor_NEWLINE_Doblat a l\'angl\xc3\xa8s per Justin Doran_NEWLINE_\xc3\x89s un estudiant de tercer any de l\'institut Karasuno i capit\xc3\xa0 de l\xe2\x80\x99equip de voleibol. Juga en posici\xc3\xb3 de lateral dret. Destaca per la bona formaci\xc3\xb3 en recepcions i habilitats defensives. _NEWLINE_K\xc5\x8dshi Sugawara (\xe8\x8f\x85\xe5\x8e\x9f \xe5\xad\x9d\xe6\x94\xaf Sugawara K\xc5\x8dshi)_NEWLINE_Veu de Miyu Irino_NEWLINE_Doblat al castell\xc3\xa0 per Rafa Albert_NEWLINE_Doblat a l\'angl\xc3\xa8s per Adam Gibbs_NEWLINE_M\xc3\xa9s conegut com a Suga, \xc3\xa9s un estudiant de tercer curs i sotscapit\xc3\xa0 de l\xe2\x80\x99equip de voleibol. Juga en la posici\xc3\xb3 de col\xc2\xb7locador, tot i que deixa de ser titular amb l\xe2\x80\x99aparici\xc3\xb3 de Kageyama. _NEWLINE_Asahi Azumane (\xe6\x9d\xb1\xe5\xb3\xb0 \xe6\x97\xad Azumane Asahi)_NEWLINE_Veu de Yoshimasa Hosoya_NEWLINE_Doblat al castell\xc3\xa0 per Ximo Solano_NEWLINE_Doblat a l\'angl\xc3\xa8s per Orlanders Jones_NEWLINE_Azumane \xc3\xa9s un estudiant de tercer curs del Karasuno que juga com a lateral esquerra i t\xc3\xa9 el t\xc3\xadtol d\'as o estrella de l\xe2\x80\x99equip. Despr\xc3\xa9s d\xe2\x80\x99una derrota contra Datekougyou en un partit, abandona temporalment el voleibol, per\xc3\xb2 amb l\xe2\x80\x99aparici\xc3\xb3 de Kageyama i Hinata, torna a unir-se a l\xe2\x80\x99equip._NEWLINE_Ry\xc5\xabnosuke Tanaka (\xe7\x94\xb0\xe4\xb8\xad \xe9\xbe\x8d\xe4\xb9\x8b\xe4\xbb\x8b Tanaka Ry\xc5\xabnosuke)_NEWLINE_Veu de Y\xc5\xab Hayashi_NEWLINE_Doblat al castell\xc3\xa0 per Joan Monta\xc3\xb1ana_NEWLINE_Doblat a l\'angl\xc3\xa8s per Greg Cote_NEWLINE_Tanaka \xc3\xa9s un estudiant de segon curs del Karasuno que juga com a lateral esquerra. \xc3\x89s molt competitiu i destaca per la seva fortalesa mental i la seguretat en si mateix. \xc3\x89s en\xc3\xa8rgic i es deixa portar per les seves pr\xc3\xb2pies emocions. _NEWLINE_Y\xc5\xab Nishinoya (\xe8\xa5\xbf\xe8\xb0\xb7 \xe5\xa4\x95 Nishinoya Y\xc5\xab)_NEWLINE_Veu de Nobuhiko Okamoto_NEWLINE_Doblat al castell\xc3\xa0 per Carles Montoliu i Fernando Barber_NEWLINE_Doblat a l\'angl\xc3\xa8s per Greg Ayres_NEWLINE_Conegut com a Noya-san, \xc3\xa9s un estudiant de segon curs del Karasuno que juga a la posici\xc3\xb3 de lliure. Li donen el sobrenom de \xe2\x80\x9cGuardi\xc3\xa0 del Karasuno\xe2\x80\x9d per la seva funci\xc3\xb3 defensiva. \xc3\x89s el jugador m\xc3\xa9s baix de l\xe2\x80\x99equip i va ser reconegut com un dels lliures m\xc3\xa9s talentosos en la seva anterior escola, Chidoriyama. Despr\xc3\xa9s d\xe2\x80\x99haver estat susp\xc3\xa8s per una discussi\xc3\xb3 amb Asahi davant del sotsdirector, es reincorpora a l\xe2\x80\x99equip amb l\xe2\x80\x99aparici\xc3\xb3 de Hinata per ajudar-lo a millorar les seves habilitats defensives. _NEWLINE_Chikara Ennoshita (\xe7\xb8\x81\xe4\xb8\x8b \xe5\x8a\x9b Ennoshita Chikara)_NEWLINE_Veu de Toshiki Masuda_NEWLINE_Doblat al castell\xc3\xa0 per Rub\xc3\xa9n Felis_NEWLINE_Doblat a l\'angl\xc3\xa8s per Adam Noble_NEWLINE_Ennoshita \xc3\xa9s un estudiant de segon i tot i que no \xc3\xa9s titular actualment, \xc3\xa9s la primera opci\xc3\xb3 a capit\xc3\xa0 despr\xc3\xa9s de la graduaci\xc3\xb3 dels de tercer. La seva posici\xc3\xb3 \xc3\xa9s lateral, tot i que se l\xe2\x80\x99ha vist tant jugant de lateral esquerra com de lateral dret al llarg de la s\xc3\xa8rie. _NEWLINE_Kei Tsukishima (\xe6\x9c\x88\xe5\xb3\xb6 \xe8\x9b\x8d Tsukishima Kei)_NEWLINE_Veu de K\xc5\x8dki Uchiyama_NEWLINE_Doblat al castell\xc3\xa0 per Daniel Gonz\xc3\xa1lez_NEWLINE_Doblat a l\'angl\xc3\xa8s per Leraldo Anzaldua_NEWLINE_Tsukishima \xc3\xa9s estudiant de primer any i el membre m\xc3\xa9s alt de l\xe2\x80\x99equip. Juga com a bloquejador central. La seva personalitat \xc3\xa9s freda i mostra poc inter\xc3\xa8s per entrenar perqu\xc3\xa8 va veure el seu germ\xc3\xa0 gran passar-ho malament durant la seva \xc3\xa8poca al Karasuno. El seu millor amic, Tadashi Yamaguchi, li dona suport constantment._NEWLINE_Tadashi Yamaguchi (\xe6\x9c\x88\xe5\xb3\xb6 \xe8\x9b\x8d Tsukishima Kei)_NEWLINE_Veu de S\xc5\x8dma Sait\xc5\x8d_NEWLINE_Doblat al castell\xc3\xa0 per Fernando Barber_NEWLINE_Doblat a l\'angl\xc3\xa8s per Cameron Bautsch_NEWLINE_Yamaguchi \xc3\xa9s l\'\xc3\xbanic jugador de primer curs no titular. Juga com a bloquejador central i el seu punt fort \xc3\xa9s els serveis que entrena amb l\xe2\x80\x99ajuda de Makoto Shimada. _NEWLINE_Institut Aoba Jousai_NEWLINE_T\xc5\x8dru Oikawa (\xe5\x8f\x8a\xe5\xb7\x9d \xe5\xbe\xb9 Oikawa T\xc5\x8dru)_NEWLINE_Veu de Daisuke Namikawa_NEWLINE_Doblat al castell\xc3\xa0 per Guillermo Genov\xc3\xa9s_NEWLINE_Doblat a l\'angl\xc3\xa8s per Chris Patton_NEWLINE_Oikawa \xc3\xa9s un estudiant de tercer curs, capit\xc3\xa0 de l\xe2\x80\x99equip de voleibol i juga com a col\xc2\xb7locador. Va coincidir amb Kageyama a l\'escola pr\xc3\xa8via, Kitagawa Daiichi, amb qui mant\xc3\xa9 una relaci\xc3\xb3 tensa. Va ser reconegut com el millor col\xc2\xb7locador de la prefectura i va rebre invitacions per entrar a l\'Acad\xc3\xa8mia Shiratorizawa tot i que la va rebutjar. _NEWLINE_Issei Matsukawa (\xe6\x9d\xbe\xe5\xb7\x9d\xe4\xb8\x80\xe9\x9d\x99 Matsukawa Issei)_NEWLINE_Veu d\'Isamu Y\xc5\xabsen_NEWLINE_Doblat a l\'angl\xc3\xa8s per Paul Locklear_NEWLINE_Matsukawa \xc3\xa9s un estudiant de tercer curs i juga com a bloquejador central. _NEWLINE_Takahiro Hanamaki\xc2\xa0 (\xe8\x8a\xb1\xe5\xb7\xbb\xe8\xb2\xb4\xe5\xa4\xa7 Hanamaki Takahiro)_NEWLINE_Veu de T\xc5\x8dru Sakurai_NEWLINE_Doblat a l\'angl\xc3\xa8s per Jack Ivy_NEWLINE_Hanamaki \xc3\xa9s un estudiant de tercer curs que juga com a atacant lateral. _NEWLINE_Hajime Iwaizumi (\xe5\xb2\xa9\xe6\xb3\x89\xe4\xb8\x80 Iwaizumi Hajime)_NEWLINE_Veu de Hiroyuki Yoshino_NEWLINE_Doblat a l\'angl\xc3\xa8s per Benjamin McLaughlin_NEWLINE_Iwaizumi \xc3\xa9s el sotscapit\xc3\xa0 de l\xe2\x80\x99equip. Juga com a lateral esquerra i \xc3\xa9s considerat l\xe2\x80\x99as o jugador estrella de l\xe2\x80\x99equip. \xc3\x89s alumne de tercer curs d\xe2\x80\x99Aoba Jousai i millor amic d\'Oikawa, amb qui va compartir equip a Kitagawa Daiichi. _NEWLINE_Shinji Watari (\xe6\xb8\xa1 \xe8\xa6\xaa\xe6\xb2\xbb Watari Shinji)_NEWLINE_Veu d\'Arthur Lounsbery_NEWLINE_Doblat a l\'angl\xc3\xa8s per Arthur Lounsbery_NEWLINE_Watari \xc3\xa9s un estudiant de segon curs i juga com a lliure, tot i que en el passat va ser col\xc2\xb7locador. _NEWLINE_Shigeru Yahaba (\xe7\x9f\xa2\xe5\xb7\xbe \xe7\xa7\x80 Yahaba Shigeru)_NEWLINE_Veu de Kengo Kawanishi_NEWLINE_Doblat a l\'angl\xc3\xa8s per Jeremy Gee_NEWLINE_Yahaba \xc3\xa9s estudiant de segon curs i col\xc2\xb7locador quan Oikawa es lesiona. _NEWLINE_Y\xc5\xabtar\xc5\x8d Kindaichi (\xe9\x87\x91\xe7\x94\xb0\xe4\xb8\x80 \xe5\x8b\x87\xe5\xa4\xaa\xe9\x83\x8e Kindaichi Y\xc5\xabtar\xc5\x8d)_NEWLINE_Veu de Makoto Furukawa_NEWLINE_Doblat a l\'angl\xc3\xa8s per David Matranga_NEWLINE_Kindaichi \xc3\xa9s de primer curs i va estudiar a Kitagawa Daiichi, on va coincidir amb Kageyama, amb qui mant\xc3\xa9 una relaci\xc3\xb3 tensa. La seva posici\xc3\xb3 \xc3\xa9s bloquejador central. _NEWLINE_Akira Kunimi (\xe5\x9b\xbd\xe8\xa6\x8b \xe8\x8b\xb1 Kunimi Akira)_NEWLINE_Veu d\'Atsushi Tamaru_NEWLINE_Doblat a l\'angl\xc3\xa8s per Mark X Laskowski_NEWLINE_Kunimi \xc3\xa9s estudiant de primer, tamb\xc3\xa9 provinent de l\'escola Kitagawa Daiichi, on va jugar amb Kageyama. Juga com atacant lateral i se\xe2\x80\x99l caracteritza per la seva desmotivaci\xc3\xb3 a l\'hora de jugar. _NEWLINE_Institut Nekoma_NEWLINE_Tetsur\xc5\x8d Kur\xc5\x8d (\xe9\xbb\x92\xe5\xb0\xbe \xe9\x89\x84\xe6\x9c\x97 Kur\xc5\x8d Tetsur\xc5\x8d)_NEWLINE_Veu de Y\xc5\xabichi Nakamura_NEWLINE_Doblat al castell\xc3\xa0 per Pau Ferrer_NEWLINE_Doblat a l\'angl\xc3\xa8s per Ty Mahany_NEWLINE_Kur\xc5\x8d \xc3\xa9s un estudiant de tercer curs i capit\xc3\xa0 de l\xe2\x80\x99equip de voleibol del Nekoma, a la prefectura de T\xc3\xb2quio. \xc3\x89s amic de la inf\xc3\xa0ncia de Kenma i juga com a bloquejador central. _NEWLINE_Nobuyuki Kai (\xe6\xb5\xb7 \xe4\xbf\xa1\xe8\xa1\x8c Kai Nobuyuki)_NEWLINE_Veu de Takanori Hoshino_NEWLINE_Doblat a l\'angl\xc3\xa8s per Joel McCray_NEWLINE_Kai \xc3\xa9s un estudiant de tercer curs i sotscapit\xc3\xa0 de l\xe2\x80\x99equip. Juga en la posici\xc3\xb3 de lateral. _NEWLINE_Morisuke Yaku (\xe5\xa4\x9c\xe4\xb9\x85 \xe8\xa1\x9b\xe8\xbc\x94 Yaku Morisuke)_NEWLINE_Veu de Shinnosuke Tachibana_NEWLINE_Doblat a l\'angl\xc3\xa8s per Mason Butler_NEWLINE_Yaku \xc3\xa9s estudiant de tercer curs i lliure de l\xe2\x80\x99equip. \xc3\x89s el jugador m\xc3\xa9s baix del Nekoma i s\xe2\x80\x99enfada si se l\'hi recorda. _NEWLINE_Taketora Yamamoto (\xe5\xb1\xb1\xe6\x9c\xac \xe7\x8c\x9b\xe8\x99\x8e Yamamoto Taketora)_NEWLINE_Veu de Seigo Yokota_NEWLINE_Doblat a l\'angl\xc3\xa8s per Andrew Love_NEWLINE_Taketora \xc3\xa9s un estudiant de segon curs i as o jugador estrella del Nekoma. Juga de posici\xc3\xb3 lateral i comparteix afinitat amb Tanaka del Karasuno per la semblan\xc3\xa7a de les seves personalitats. _NEWLINE_Kenma Kozume (\xe5\xad\xa4\xe7\x88\xaa \xe7\xa0\x94\xe7\xa3\xa8 Kozume Kenma)_NEWLINE_Veu de Y\xc5\xabki Kaji_NEWLINE_Doblat a l\'angl\xc3\xa8s per Clint Bickham_NEWLINE_Kenma \xc3\xa9s un estudiant de segon curs i col\xc2\xb7locador de l\xe2\x80\x99equip. \xc3\x89s amic de la inf\xc3\xa0ncia de Kur\xc5\x8d. No \xc3\xa9s particularment adepte al voleibol i t\xc3\xa9 prefer\xc3\xa8ncia pels videojocs, per\xc3\xb2 t\xc3\xa9 una gran capacitat d\xe2\x80\x99an\xc3\xa0lisi i observaci\xc3\xb3 que li permet ser el \xe2\x80\x9ccervell\xe2\x80\x9d de l\xe2\x80\x99equip, articulant i organitzant les estrat\xc3\xa8gies de joc. T\xc3\xa9 una bona amistat amb Hinata del Karasuno. _NEWLINE_Sh\xc5\x8dhei Fukunaga (\xe7\xa6\x8f\xe6\xb0\xb8 \xe6\x8b\x9b\xe5\xb9\xb3 Fukunaga Sh\xc5\x8dhei)_NEWLINE_Veu de Sh\xc5\x8dta Ch\xc5\x8dnan_NEWLINE_Doblat a l\'angl\xc3\xa8s per Matthew Carter_NEWLINE_Fukunaga \xc3\xa9s un estudiant de segon curs i atacant lateral de l\xe2\x80\x99equip. _NEWLINE_S\xc5\x8d Inuoka (\xe7\x8a\xac\xe5\xb2\xa1 \xe8\xb5\xb0 Inuoka S\xc5\x8d)_NEWLINE_Veu de Ky\xc5\x8dsuke Ikeda_NEWLINE_Inuoka \xc3\xa9s un estudiant de primer any que juga de bloquejador central. T\xc3\xa9 una bona amistat amb Hinata del Karasuno. Deixa de ser titular amb l\xe2\x80\x99aparici\xc3\xb3 de Haiba Lev. _NEWLINE_Lev Haiba (\xe7\x81\xb0\xe7\xbe\xbd \xe3\x83\xaa\xe3\x82\xa8\xe3\x83\xbc\xe3\x83\x95 Haiba Ri\xc4\x93bu)_NEWLINE_Veu de Mark Ishii _NEWLINE_Doblat a l\'angl\xc3\xa8s per Mike Yager_NEWLINE_Haiba \xc3\xa9s un estudiant de primer curs d\xe2\x80\x99ascend\xc3\xa8ncia russa, criat al Jap\xc3\xb3, que fa m\xc3\xa9s de 190 cm. Vol ser l\xe2\x80\x99as de l\xe2\x80\x99equip per\xc3\xb2 \xc3\xa9s nou jugant a voleibol i encara no coneix les bases de l\xe2\x80\x99esport. _NEWLINE_Altres Personatges_NEWLINE_Kiyoko Shimizu (\xe6\xb8\x85\xe6\xb0\xb4 \xe6\xbd\x94\xe5\xad\x90 Shimizu Kiyoko)_NEWLINE_Veu de Kaori Nazuka_NEWLINE_Doblat al castell\xc3\xa0 per Eva Bau_NEWLINE_Doblat a l\'angl\xc3\xa8s per Rebekah Stevens _NEWLINE_Shimizu \xc3\xa9s estudiant de tercer del Karasuno i m\xc3\xa0nager de l\xe2\x80\x99equip. _NEWLINE_Yachi Hitoka (\xe8\xb0\xb7\xe5\x9c\xb0 \xe4\xbb\x81\xe8\x8a\xb1 Hitoka Yachi)_NEWLINE_Veu de Sumire Morohoshi _NEWLINE_Doblat al castell\xc3\xa0 per Eva Andr\xc3\xa9s_NEWLINE_Yachi \xc3\xa9s una estudiant de primer curs i aprenenta de m\xc3\xa0nager del Karasuno, per agafar la posici\xc3\xb3 de Shimizu quan es gradu\xc3\xaf. Se suma a l\xe2\x80\x99equip gr\xc3\xa0cies a la influ\xc3\xa8ncia de Hinata principalment. _NEWLINE_Yui Michimiya (\xe9\x81\x93\xe5\xae\xae \xe7\xb5\x90 Michimiya Yui) _NEWLINE_Veu d\'Asami Seto_NEWLINE_Doblat a l\'angl\xc3\xa8s per Maggie Flecknoe_NEWLINE_Michimiya \xc3\xa9s una estudiant de tercer curs i capitana de l\xe2\x80\x99equip femen\xc3\xad de voleibol del Karasuno. T\xc3\xa9 una bona amistat amb Daichi. _NEWLINE_Ittetsu Takeda (\xe6\xad\xa6\xe7\x94\xb0 \xe4\xb8\x80\xe9\x89\x84 Takeda Ittetsu)_NEWLINE_Veu de Hisohi Kamiya_NEWLINE_Doblat al castell\xc3\xa0 per Clemente L\xc3\xb3pez_NEWLINE_Doblat a l\'angl\xc3\xa8s per Gareth West_NEWLINE_Takeda \xc3\xa9s el professor a c\xc3\xa0rrec del club de voleibol del Karasuno. Tot i no saber-ne gaire, de voleibol, ja que \xc3\xa9s professor de literatura, s\xe2\x80\x99esfor\xc3\xa7a per aprendre i tamb\xc3\xa9 per aconseguir partits amb escoles importants. _NEWLINE_Keishin Ukai (\xe7\x83\x8f\xe9\xa4\x8a \xe7\xb9\x8b\xe5\xbf\x83 Ukai Keishin)_NEWLINE_Veu de Kazunari Tanaka / Hisao Egawa_NEWLINE_Doblat al castell\xc3\xa0 per C\xc3\xa9sar Lechiguero_NEWLINE_Doblat a l\'angl\xc3\xa8s per David Wald_NEWLINE_Ukai \xc3\xa9s l\xe2\x80\x99entrenador de l\xe2\x80\x99equip del Karasuno i venedor de la botiga Sakanoshita (\xe5\x9d\x82\xe3\x83\x8e\xe4\xb8\x8b\xe5\x95\x86\xe5\xba\x97 Sakanoshita Sh\xc5\x8dten) propietat de la seva mare. \xc3\x89s un exalumne del Karasuno i net de l\xe2\x80\x99entrenador llegendari del Karasuno. Quan formava part del Karasuno de jove, tenien una gran rivalitat amb el Nekoma, i \xc3\xa9s amb aquesta rivalitat que Takeda aconsegueix que entreni el nou equip del Karasuno.\n_START_SECTION_\nManga\n_START_PARAGRAPH_\nEscrit i il\xc2\xb7lustrat per Haruichi Furudate, les s\xc3\xa8ries es van serialitzar a la Sh\xc5\xabkan Sh\xc5\x8dnen Jump des del 20 de febrer de 2012. Fins a l\'abril de 2019 s\xe2\x80\x99han publicat un total de 37 volums en japon\xc3\xa8s.\n_START_SECTION_\nRadioteatre\n_START_PARAGRAPH_\nUn radioteatre per la s\xc3\xa8rie es va realitzar el novembre de 2012 al programa de Sakiyomi Jum-Bang! de TV Tokyo amb m\xc3\xbaltiples dobladors proveint les veus dels personatges com a assaig. Va ser posteriorment distribu\xc3\xaft per la web de Shueisha\xe2\x80\x99s Vomic el desembre de 2012.\n_START_SECTION_\nAnime\n_START_PARAGRAPH_\nLa seva adaptaci\xc3\xb3 a s\xc3\xa8rie d\xe2\x80\x99animaci\xc3\xb3 va ser produ\xc3\xafda per Production I.G amb un total de 25 episodis, estrenada el 6 d\xe2\x80\x99abril de 2014 a les 5.00 de la tarda per MBS i TBS juntament amb altres canals de nacionals i amb subt\xc3\xadtol en angles a trav\xc3\xa9s de Crunchyroll.\xc2\xa0 En els primers 13 episodis el tema d\'obertura \xc3\xa9s \xe2\x80\x9cImagination\xe2\x80\x9d de Spyair i el tema final \xe2\x80\x9cTenchi Gaeshi\xe2\x80\x9d de NICO Touches the Walls. del 15 al 25 el tema d\'obertura \xc3\xa9s \xe2\x80\x9cAh Yeah\xe2\x80\x9d interpretat per Sukima Switch i el tema final \xc3\xa9s \xe2\x80\x9cLEO\xe2\x80\x9d de Tacica. L\xe2\x80\x99episodi 14 no t\xc3\xa9 tema d\'obertura per\xc3\xb2 es fa servir la can\xc3\xa7\xc3\xb3 \xe2\x80\x9cAh Yeah\xe2\x80\x9d com a final de l\xe2\x80\x99episodi. Aquest anime ha estat llicenciat per Selecta Visi\xc3\xb3n a Espanya. _NEWLINE_Compta amb una OVA projectada a principis de novembre de 2014 a la Jump Special Anime Festa. El 4 de mar\xc3\xa7 del mateix any es va posar a la venda una edici\xc3\xb3 limitada del volum 15 del manga. _NEWLINE_La segona temporada va ser anunciada a la combinaci\xc3\xb3 de la quarta i cinquena edici\xc3\xb3 combinada de la Sh\xc5\xabkan Sh\xc5\x8dnen Jump de 2015 i es va estrenar el 4 d\xe2\x80\x99octubre de 2015. T\xc3\xa9 un total de 25 episodis. Per aquesta temporada s\'hi van sumar dos canals de televisi\xc3\xb3, Tokyo MX i BS11, i tant els treballadors com els dobladors van tornar al projecte. Dels episodis 1-13 el tema d\xe2\x80\x99obertura \xc3\xa9s \xe2\x80\x9cI\xe2\x80\x99m a Believer\xe2\x80\x9d de Spyair i el tema final \xc3\xa9s \xe2\x80\x9cClimber\xe2\x80\x9d de Galileo Galilei. De l\xe2\x80\x99episodi 14 al 25 el tema d\'obertura \xc3\xa9s \xe2\x80\x9cFLY HIGH\xe2\x80\x9d de Burnout Syndromes i el tema final \xe2\x80\x9cHatsunetsu (fever)\xe2\x80\x9d (\xe7\x99\xba\xe7\x86\xb1 - \xe3\x81\xaf\xe3\x81\xa4\xe3\x81\xad\xe3\x81\xa4) de Tacica._NEWLINE_A la segona temporada s\xe2\x80\x99afegeix una OVA projectada a la Jump Special Anime Festa de novembre de 2015 titulada \xe2\x80\x9cVS Akaten\xe2\x80\x9d (VS "\xe8\xb5\xa4\xe7\x82\xb9"). Es va posar en venda juntament amb l\xe2\x80\x99edici\xc3\xb3 limitada del vint-i-un\xc3\xa8 volum del manga el 2 de maig de 2016. Aquesta OVA cont\xc3\xa9 una hist\xc3\xb2ria no vista ni a l\xe2\x80\x99anime ni al manga que t\xc3\xa9 lloc entre els episodis 3 i 4 de la segona temporada (\xe2\x80\x9cMurabito B\xe2\x80\x9d\xe2\x80\x9d \xe6\x9d\x91\xe4\xba\xbaB\xe2\x80\x9d i \xe2\x80\x9cCenter Ace\xe2\x80\x9d\xe2\x80\x9d \xe3\x82\xbb\xe3\x83\xb3\xe3\x82\xbf\xe3\x83\xbc\xe3\x82\xa8\xe3\x83\xbc\xe3\x82\xb9\xe2\x80\x9d)_NEWLINE_La tercera temporada de 10 episodis \xc3\xbanicament, va ser anunciada a la setzena edici\xc3\xb3 de la Sh\xc5\xabkan Sh\xc5\x8dnen Jump i estrenada el 8 d\xe2\x80\x99octubre de 2016. El t\xc3\xadtol \xc3\xa9s Haiky\xc5\xab!! Karasuno High School vs Shiratorizawa Academy (\xe3\x83\x8f\xe3\x82\xa4\xe3\x82\xad\xe3\x83\xa5\xe3\x83\xbc!! \xe7\x83\x8f\xe9\x87\x8e\xe9\xab\x98\xe6\xa0\xa1 VS \xe7\x99\xbd\xe9\xb3\xa5\xe6\xb2\xa2\xe5\xad\xa6\xe5\x9c\x92\xe9\xab\x98\xe6\xa0\xa1 Haiky\xc5\xab!! Karasuno K\xc5\x8dk\xc5\x8d VS Shiratorizawa Gakuen K\xc5\x8dk\xc5\x8d). El tema inicial utilitzat \xc3\xa9s \xe2\x80\x9cHikari Are\xe2\x80\x9d de Burnout Syndromes i el final \xc3\xa9s \xe2\x80\x9cMashi Mashi\xe2\x80\x9d de NICO Touches the Walls. _NEWLINE_Aquest 2019, durant la Jump Special Anime Festa es va anunciar la continuaci\xc3\xb3 de la s\xc3\xa8rie amb una quarta temporada, de la qual es far\xc3\xa0 un esdeveniment inicial el 22 de setembre de 2019.\n_START_SECTION_\nPel\xc2\xb7l\xc3\xadcules recopilat\xc3\xb2ries\n_START_PARAGRAPH_\nPosteriorment a l\'emissi\xc3\xb3 de la primera temporada de l\xe2\x80\x99anime, es van publicar dues pel\xc2\xb7l\xc3\xadcules recopilat\xc3\xb2ries. La primera pel\xc2\xb7l\xc3\xadcula \xe2\x80\x9cGekij\xc5\x8d-ban Haikyu!! Owari to Hajimari\xe2\x80\x9d (Haikyu!! La pel\xc2\xb7l\xc3\xadcula: final i principi) es va estrenar el 3 de juliol de 2015 i la segona \xe2\x80\x9cGekij\xc5\x8d-ban Haikyu!! Sh\xc5\x8dsha to Haisha\xe2\x80\x9d (Haikyu!! La pel\xc2\xb7l\xc3\xadcula: guanyadors i perdedors) estrenada el 18 de setembre de 2015. _NEWLINE_La tercera i quarta pel\xc2\xb7l\xc3\xadcules recopilat\xc3\xb2ries van sortir despr\xc3\xa9s de la segona i la tercera temporada el 15 de setembre i el 29 de setembre respectivament en projeccions de dues setmanes de durada al Jap\xc3\xb3. La tercera pel\xc2\xb7l\xc3\xadcula va rebre el nom de \xc2\xa0\xe2\x80\x9cHaikyu!! Sain\xc5\x8d to Sense\xe2\x80\x9d (Haikyu!! talent i sentit) i la quarta \xe2\x80\x9cHaikyu!! Concept no Tatakai\xe2\x80\x9d (Haikyu!! Batalla de conceptes).\n_START_SECTION_\nVideojocs\n_START_PARAGRAPH_\nSh\xc5\x8dy\xc5\x8d Hinata apareix com a personatge auxiliar al joc de lluita J-Stars Victory VS de Shonen Jump per PlayStation 3, PlayStation 4 i PlayStation Vita, un joc crossover amb multitud de personatges de la revista Sh\xc5\xabkan Sh\xc5\x8dnen Jump\n_START_SECTION_\nH\xc3\xadperprojecci\xc3\xb3 teatral\n_START_PARAGRAPH_\nLa s\xc3\xa8rie es va adaptar a un total de 7 espectacles teatrals que combinen imatges del manga, projeccions de l\xe2\x80\x99anime i teatre en directe._NEWLINE_La primera obra va rebre el nom de Hyper Projection Engeki \xe2\x80\x9cHaiky\xc5\xab!!" (\xe3\x83\x8f\xe3\x82\xa4\xe3\x83\x91\xe3\x83\xbc\xe3\x83\x97\xe3\x83\xad\xe3\x82\xb8\xe3\x82\xa7\xe3\x82\xaf\xe3\x82\xb7\xe3\x83\xa7\xe3\x83\xb3\xe6\xbc\x94\xe5\x8a\x87\xe3\x80\x8c\xe3\x83\x8f\xe3\x82\xa4\xe3\x82\xad\xe3\x83\xa5\xe3\x83\xbc!!). Cobreix la primera part de l\xe2\x80\x99arc de formaci\xc3\xb3 de l\xe2\x80\x99equip. Es va estrenar el novembre de 2015 i el Blu-ray oficial va sortir a la venda el 16 de mar\xc3\xa7 de 2016. La banda sonora de l\'obra va sortir a la venda el 9 de maig de 2016 amb un total de 17 can\xc3\xa7ons. L\xe2\x80\x99obra es va repetir l\xe2\x80\x99abril de 2016 amb el nom de Hyper Projection Engeki \xe2\x80\x9cHaiky\xc5\xab!!\xe2\x80\x9d Itadaki no Keshiki\xe2\x80\x9d (\xe3\x83\x8f\xe3\x82\xa4\xe3\x83\x91\xe3\x83\xbc\xe3\x83\x97\xe3\x83\xad\xe3\x82\xb8\xe3\x82\xa7\xe3\x82\xaf\xe3\x82\xb7\xe3\x83\xa7\xe3\x83\xb3\xe6\xbc\x94\xe5\x8a\x87\xe3\x80\x8c\xe3\x83\x8f\xe3\x82\xa4\xe3\x82\xad\xe3\x83\xa5\xe3\x83\xbc!!\xe3\x80\x8d"\xe9\xa0\x82\xe3\x81\xae\xe6\x99\xaf\xe8\x89\xb2")._NEWLINE_La segona obra es va presentar l\xe2\x80\x99octubre de 2016 amb el t\xc3\xadtol \xe2\x80\x9cHyper Projection Engeki "Haiky\xc5\xab!!" Karasuno, Fukkatsu! ( \xe3\x83\x8f\xe3\x82\xa4\xe3\x83\x91\xe3\x83\xbc\xe3\x83\x97\xe3\x83\xad\xe3\x82\xb8\xe3\x82\xa7\xe3\x82\xaf\xe3\x82\xb7\xe3\x83\xa7\xe3\x83\xb3\xe6\xbc\x94\xe5\x8a\x87\xe3\x80\x8c\xe3\x83\x8f\xe3\x82\xa4\xe3\x82\xad\xe3\x83\xa5\xe3\x83\xbc!!\xe3\x80\x8d"\xe7\x83\x8f\xe9\x87\x8e, \xe5\xbe\xa9\xe6\xb4\xbb!"). Aquesta obra cont\xc3\xa9 la segona part de l\xe2\x80\x99arc de formaci\xc3\xb3 de l\xe2\x80\x99equip._NEWLINE_La tercera obra representada rep el nom de Hyper Projection Engeki \xe2\x80\x9cHaiky\xc5\xab!!" "Sh\xc5\x8dsha to Haisha"(\xe3\x83\x8f\xe3\x82\xa4\xe3\x83\x91\xe3\x83\xbc\xe3\x83\x97\xe3\x83\xad\xe3\x82\xb8\xe3\x82\xa7\xe3\x82\xaf\xe3\x82\xb7\xe3\x83\xa7\xe3\x83\xb3\xe6\xbc\x94\xe5\x8a\x87\xe3\x80\x8c\xe3\x83\x8f\xe3\x82\xa4\xe3\x82\xad\xe3\x83\xa5\xe3\x83\xbc!!\xe3\x80\x8d"\xe5\x8b\x9d\xe8\x80\x85\xe3\x81\xa8\xe6\x95\x97\xe8\x80\x85) i est\xc3\xa0 completament dedicada al partit entre l\'Aoba Jousai i el Karasuno. Es va estrenar el mar\xc3\xa7 de 2017._NEWLINE_La quarta obra, estrenada el setembre de 2017, cobreix l\xe2\x80\x99arc del campament d\xe2\x80\x99estiu i rep el nom de Hyper Projection Engeki "Haiky\xc5\xab!!" "Shinka no Natsu"(\xe3\x83\x8f\xe3\x82\xa4\xe3\x83\x91\xe3\x83\xbc\xe3\x83\x97\xe3\x83\xad\xe3\x82\xb8\xe3\x82\xa7\xe3\x82\xaf\xe3\x82\xb7\xe3\x83\xa7\xe3\x83\xb3\xe6\xbc\x94\xe5\x8a\x87\xe3\x80\x8c\xe3\x83\x8f\xe3\x82\xa4\xe3\x82\xad\xe3\x83\xa5\xe3\x83\xbc!!\xe3\x80\x8d"\xe9\x80\xb2\xe5\x8c\x96\xe3\x81\xae\xe5\xa4\x8f)_NEWLINE_La cinquena obra amb el nom Hyper Projection Engeki "Haiky\xc5\xab!!" "Hajimari no Kyojin"(\xe3\x83\x8f\xe3\x82\xa4\xe3\x83\x91\xe3\x83\xbc\xe3\x83\x97\xe3\x83\xad\xe3\x82\xb8\xe3\x82\xa7\xe3\x82\xaf\xe3\x82\xb7\xe3\x83\xa7\xe3\x83\xb3\xe6\xbc\x94\xe5\x8a\x87\xe3\x80\x8c\xe3\x83\x8f\xe3\x82\xa4\xe3\x82\xad\xe3\x83\xa5\xe3\x83\xbc!!\xe3\x80\x8d"\xe3\x81\xaf\xe3\x81\x98\xe3\x81\xbe\xe3\x82\x8a\xe3\x81\xae\xe5\xb7\xa8\xe4\xba\xba) es va estrenar l\xe2\x80\x99abril de 2018 i cont\xc3\xa9 els partits del Karasuno contra el Jouzenji i el Wakutani._NEWLINE_La sisena obra es va portar als escenaris l\xe2\x80\x99octubre de 2018 amb el nom de Hyper Projection Engeki "Haiky\xc5\xab!!" \xe2\x80\x9cSaiky\xc5\x8d no Ch\xc4\xabmu"(\xe3\x83\x8f\xe3\x82\xa4\xe3\x83\x91\xe3\x83\xbc\xe3\x83\x97\xe3\x83\xad\xe3\x82\xb8\xe3\x82\xa7\xe3\x82\xaf\xe3\x82\xb7\xe3\x83\xa7\xe3\x83\xb3\xe6\xbc\x94\xe5\x8a\x87\xe3\x80\x8c\xe3\x83\x8f\xe3\x82\xa4\xe3\x82\xad\xe3\x83\xa5\xe3\x83\xbc!!\xe3\x80\x8d"\xe6\x9c\x80\xe5\xbc\xb7\xe3\x81\xae\xe5\xa0\xb4\xe6\x89\x80") i recull el segon partit del Karasuno contra l\'Aoba Jousai i el partit contra Shiratorizawa._NEWLINE_La setena obra, estrenada el 5 d\xe2\x80\x99abril de 2019, se centra en els partits entre els equips de T\xc3\xb2quio: Nekoma, Fukur\xc5\x8ddani i Nohebi. L\xe2\x80\x99obra s\xe2\x80\x99anomena Hyper Projection Engeki "Haiky\xc5\xab!!" "T\xc5\x8dky\xc5\x8d no Jin" (\xe3\x83\x8f\xe3\x82\xa4\xe3\x83\x91\xe3\x83\xbc\xe3\x83\x97\xe3\x83\xad\xe3\x82\xb8\xe3\x82\xa7\xe3\x82\xaf\xe3\x82\xb7\xe3\x83\xa7\xe3\x83\xb3\xe6\xbc\x94\xe5\x8a\x87\xe3\x80\x8c\xe3\x83\x8f\xe3\x82\xa4\xe3\x82\xad\xe3\x83\xa5\xe3\x83\xbc!!\xe3\x80\x8d"\xe6\x9d\xb1\xe4\xba\xac\xe3\x81\xae\xe9\x99\xa3") i est\xc3\xa0 programada per continuar als escenaris fins al 6 de maig.\n_START_SECTION_\nRebuda\n_START_PARAGRAPH_\nAquesta s\xc3\xa8rie va tenir una rebuda positiva. Fins al gener de 2018 va arribar a vendre 28 milions de c\xc3\xb2pies.El primer volum va aconseguir el n\xc3\xbamero 22 a Tohan Charts entre el 4 i el 10 de juny del 2012, mentre que el segon va estar en la posici\xc3\xb3 18 del 6 al 12 d\xe2\x80\x99agost. i el tercer tamb\xc3\xa9 el n\xc3\xbamero 18 del 8 al 14 d\xe2\x80\x99octubre. A la llista de mangues recomanats de la Zenkoku Shoten\xe2\x80\x99in ga Eranda Osusume Comic 2013 de Honya Club va ser posicionat quart d\xe2\x80\x99una selecci\xc3\xb3 de 15 mangues. _NEWLINE_Va guanyar la 61a edici\xc3\xb3 del Premi Shogakukan en la categoria shonen el 2016. _NEWLINE_En l\'edici\xc3\xb3 de 2017 de la llista de millors novel\xc2\xb7les gr\xc3\xa0fiques per joves adults de l\'Associaci\xc3\xb3 de Serveis bibliotecaris per a joves adults (YALSA), que pertany a l\'American Library Association._NEWLINE_Aquest anime es va incloure en uns quants r\xc3\xa0nquings individuals de diversos escriptors d\'Anime News Network, sent valorable entre les millors s\xc3\xa8ries d\'anime del 2016. La tercera temporada tamb\xc3\xa9 es va incloure per separat en els millors animes de la temporada de tardor del mateix any._NEWLINE_Entre el 20 de desembre de 2015 i l\'11 de desembre de 2016 va ser la cinquena franqu\xc3\xadcia m\xc3\xa9s prol\xc3\xadfera al Jap\xc3\xb3, amb una recaptaci\xc3\xb3 de 4.508.140.510 iens (35.962.078,18 \xe2\x82\xac) a la venda de mangues, DVD, Blu-Ray i CD.'